Sekolah Henry Gurney

**Sekolah** **Henry Gurney** (Jawi: سکوله هينري ݢرني) ditubuhkan di Malaysia di bawah Akta Mahkamah Juvana 1947 [Akta 90] untuk menjaga pesalah di bawah umur 18 tahun. Nama Sekolah Henry Gurney diambil bersempena pembukaan rasminya Pesuruhjaya Tinggi British di Malaya iaitu, Sir Henry Gurney yang telah merasmikan Sekolah Henry Gurney , Telok Mas, Melaka pada 19 Julai 1950.

Kini, terdapat lima buah Sekolah Henry Gurney iaitu:
* Sekolah Henry Gurney, Batu Gajah, Perak (perempuan)
* Sekolah Henry Gurney, Keningau, Sabah (lelaki)
* Sekolah Henry Gurney, Telok Mas, Melaka (lelaki & perempuan)
* Sekolah Henry Gurney, Kota Kinabalu, Sabah (perempuan)
* Sekolah Henry Gurney Puncak Borneo, Kuching, Sarawak (lelaki)

### Penubuhan Sekolah Henry Gurney
Penubuhan sekolah itu bermula dengan pengubalan satu ordinan dalam tahun 1947 yang kemudiannya membawa kepada terbentuknya Mahkamah Juvana. Sebelum Sekolah Henry Gurney pertama dibina Melaka, sebahagian Penjara Muar dijadikan Sekolah Akhlak Tinggi yang pertama di Tanah Melayu bagi menempatkan golongan remaja yang diperintahkan oleh Mahkamah Juvana supaya ditahan untuk pemulihan.

Dasar Am Sekolah Henry Gurney pada awal penubuhannya adalah berdasarkan (Borstal Institution – England) 1900 iaitu untuk membentuk sikap keperibadian dan sikap bertanggungjawab penghuni-penghuni ke arah kesempurnaan kehidupan bermasyarakat yang sejahtera dan produktif kepada negara.

Antara ciri-cirinya ialah:-

# Pelatihnya mempunyai watak dan bakat yang tersendiri dan boleh memperkembengkan kreativiti dan suka kepada kehidupan yang baik.
# Layanan sama rata dan mengikut peraturan
# Pegawai dan sistem Borstal saling bersatu dan saling mempercayai antara satu sama lain.

### Motto Sekolah Henry Gurney
Mottonya ialah **RESURGAM** yang bermaksud We Shall Rise Again. Logo Sekolah Henry Gurney Wanita ialah burung helang yang terbang dari api yang sedang marak. Ini bermaksud penghuni sedia untuk menerima pemulihan di sini dan menuju ke tempat yang lebih baik sebagai rakyat yang berguna kepada agama, bangsa dan negara.

= Maklumat Ringkas Sekolah Henry Gurney =

### Sekolah Henry Gurney Telok Mas
**Sekolah Henry Gurney Telok Mas** digunakan buat pertama kalinya pada 1949. Institusi ini telah mengalami 3 kali perubahan dari segi namanya. Ianya bermula dengan nama Sekolah Akhlak Tertinggi pada tahun 1949 kepada Sekolah Latihan Pemuda pada tahun 1950, dan berubah untuk kali ketiganya menjadi Henry Gurney School pada 15 Mei 1950 iaitu sempena pembukaan rasminya yang dilakukan oleh mendiang Sir Henry Gurney. Sekolah ini menitikberatkan kepada dua bentuk latihan yang berlainan iaitu vokasional dan akademik.

### Sekolah Henry Gurney Wanita Kota Kinabalu
Pada 1 Julai 2003, Penjara Wanita Kota Kinabalu telah berpindah ke lokasi Sekolah Henry Gurney Kota Kinabalu, sekaligus mengambil alih pentadbiran sekolah tersebut melalui pewartaan KDN.S.171/1355, Klt. 4; PN(PU2) 163/VI. Penghuni lelaki Sekolah Henry Gurney telah ditempatkan ke Keningau manakala penghuni wanita dikekalkan dan telah diletakkan di bawah pengurusan Penjara Wanita.

### Sekolah Henry Gurney II Keningau
**Sekolah Henry Gurney II, Keningau** merupakan sebuah institusi dalam Jabatan Penjara Malaysia yang ditubuhkan untuk mengurung/menahan penghuni/pesalah yang berusia 14 hingga 21 tahun yang ditahan di bawah erintah Mahkamah Juvana. Sebelum tahun 1991, SHG merupakan Penjara Terbuka yang mengurung banduan-banduan yang dipindahkan daripada Penjara Pusat Kota Kinabalu (PTK) yang mana telah menjalani  daripada hukuman. Penjara Terbuka Keningau (PTK) ini telah dibuka pada tahun 1966 yang terletak di KM3, Jalan Nabawan - Keningau. Pada awal operasi, PTK hanya mempunyai 8 orang kakitangan dan mempunyai 2 blok domitori, sebuah pejabat pentadbiran, sebuah dewan makan dan sebuiah stor.

Pada tahun 1991, PTK telah ditutup dan semua yang ada telah dipindahkan semula ke Penjara Pusat Kota Kinabalu. Pada 10 April 1991, PTK telah diwartakan sebagai Sekolah Henry Gurney Kedua yang mana menempatkan budak-budak nakal. Pada 13 Ogos 1991, pemindahan pertama budak-budak nakal iaitu seramai 20 orang yang telah dipilih daripada Sekolah Henry Gurney, Kota Kinabalu telah dilakukan.

aspek-aspek keselamatan telah dipertingkatkan dengan menambahkan Jerman Barb Wire pada pagar chain ling yang sedia ada di samping pembinaan bilik-bilik asingan, pondok pengawal, surau, dewan kuliah dan perpustakaan.

### Sekolah Henry Gurney Wanita Batu Gajah
**Sekolah Henry Gurney Wanita Batu Gajah** dibina di kawasan seluas 34,736 kaki persegi. Pada awal penubuhannya, terdapat enam buah sekolah akhlak di bawah Jabatan Penjara.

= Program & Latihan =
Program pemulihan di pusat-pusat ini dibahagikan kepada empat peringkat:

* **Program Orientasi**
** Aruhan
** Orientasi
** Penilaian
* **Memperkukuhkan Program Personaliti Diri**
** Modul Kerohanian
** Modul Akademik
** Modul Kaunseling
** Modul Sukan dan Rekreasi
* **Latihan vokasional**
** Menjahit
** Kraf
** Batik
** Memasak
* Program Pra-percuma

= Maklumat Hubungan =

* **Sekolah Henry Gurney Telok Mas**, 75990 Telok Mas, MELAKA Tel : 06-2619284 | Fax : 06-2619261 | Email : shgtmas@prison.gov.my
* **Sekolah Henry Gurney Wanita Kota Kinabalu**, Peti Surat 11020, 88811 Kota Kinabalu, Sabah Tel : 088-456244 / 088-319472 | Fax : 088-319471 | Email : prwntkk@prison.gov.my
* **Sekolah Henry Gurney II Keningau**, Jabatan Penjara Malaysia, 89000 Keningau, SABAH Tel : 088-218400 | Fax : 088-252938 | Email : shgkngu@prison.gov.my

= Pautan luar =
* "Sekolah Henry Gurney Wanita Batu Gajah"